
Profesionālās kvalifikācijas eksāmena programma 

izglītības programmā „Deja”
1. Vispārīgie jautājumi
1. Profesionālās kvalifikācijas eksāmena programma ir izstrādāta ievērojot profesijas standartā un izglītības programmā noteiktās prasības;

2. Profesionālās kvalifikācijas eksāmens kārtojams valsts valodā.

2. Eksāmena mērķis


Pārbaudīt un novērtēt izglītojamo zināšanas un prasmes noteiktā profesionālajā kvalifikācijā atbilstoši profesionālās izglītības un profesionālās kvalifikācijas prasībām.

3. Eksāmena adresāts


Izglītojamie, kuri kārto profesionālās kvalifikācijas eksāmenu profesionālās izglītības programmas noslēgumā.

4. Eksāmena uzbūve
4.1. Eksāmens sastāv no divām daļām:
4.1.1. Teorētiskā daļa.
Izstrādāt un aizstāvēt pētniecisko darbu atbilstoši profesijas kvalifikācijas prasībām. Izglītojamais izpilda izglītības iestādes izstrādātu, atbilstoši šai programmai un normatīvajiem aktiem saskaņotu zināšanu pētniecisko darbu.

4.1.2. Praktiskā daļa. 

Profesionālās kvalifikācijas eksāmena praktiskā daļa ir publiska tipa koncertizpildījums. 
4.2. Teorētiskā un praktiskā daļa pārbauda eksaminējamās personas zināšanas un prasmes, kas iegūtas mācību laikā atbilstoši profesijas kvalifikācijas prasībām, un to vērtē attiecībā 1(T):5(P).
5. Teorētiskās daļas saturs
5.1. Teorētiskā daļa ir objektīvi vērtējama daļa un pārbauda audzēkņa zināšanas un izpratni;
5.2. Teorētiskās daļas pārbaudes darba saturs, apjoms, norises laiks un maksimālais iespējamais iegūto punktu skaits ir noteikts atbilstoši iegūstamajam trešajam profesionālās kvalifikācijas līmenim;
5.3. Teorētiskajā daļā izglītojamais izstrādā un aizstāv pētniecisko darbu, atbilstoši Profesionālās izglītības kompetences centra „Nacionālā Mākslu vidusskola” struktūrvienības Rīgas Horeogrāfijas skola iekšējās kārtības noteikumiem “Kvalifikācijas darba teorētiskās daļas izstrādāšanas un aizstāvēšanas kārtība”;
5.4. Pētnieciskā darba noformējumā jāiekļauj informācija par eksaminējamā vārdu un uzvārdu, personas kodu, izglītības iestādi, kursu, grupu un testa aizpildīšanas datumu;
5.5. Pētniecisko darbu vērtē profesionālā kvalifikācijas eksāmena komisija pirms/pēc eksāmena praktiskās daļas norises.
6. Praktiskās daļas saturs
6.1. Profesionālās kvalifikācijas eksāmena praktiskā daļa pārbauda audzēkņa prasmes un iemaņas, ko paredz izglītības programmas saturs;
6.2. Profesionālās kvalifikācijas eksāmena praktiskā daļa ir atklāta tipa koncerta  izpildījums un norises laiks atbilst izglītības programmu prasībām.
6.3. Praktiskās daļas prasības
6.3.1. Klasiskā deja 

Kvalifikācijas eksāmens ietver visas klasiskās dejas mācību stundas uzbūves sastāvdaļas: kombinācijas pie stieņa un zāles vidū, lēcienus (allegro), kombinācijas uz pirkstgaliem (sur les pointes). Eksāmena programma sastādīta stingrā akadēmiskā stilā, ietverot visu izņemto mācību vielu, kā arī ar nolūku pēc iespējas pilnīgāk atklāt audzēkņa individualitāti un profesionālo sagatavotību. 
6.3.1.1. Kombinācijas pie stieņa:
1) Demi plié;

2) Battements tendus; 
3) Battements tendus jetés;
4) Rond de jambe par terre;

5) Battements fondus;

6) Rond de jambe en l’air;

7) Battements frappés;

8) Petits battements;

9) Adagio;

10) Grands battements jetés.
6.3.1.2. Kombinācijas zāles vidū:
1) Adagio;
2) Battements tendus, battements tendus jetés;
3) Battements fondus, battements soutenu, rond de jambe en l’air;
4) Mazās pirouettes un tours lielajās pozās;
5) Grand Battements;

6) Grand adagio.
6.3.1.3. Lēcienu kombinācijas (Allegro):
1) pas saute, pas echappe;
2) pas assemble, pas jete;
4) sissonne ouverte un grand sissonne ouverte;
5) sissnonne ferme;

6) grand pas assemble, (assemble en tournant);
7) grand pas jete;

8) grand pas fouette;

9) pas cabriole;

10) grand pas de chat.
6.3.1.4. Kombinācijas uz pirkstgaliem (Exercises sur les pointes):
1) releve, echappe;

2) assemble, jete;

3) petite un grand ouverte;

4) Ballonne;

5) Mazās pirouettes un tours lielajās pozās;

6) pirouettes piqués, pirouettes degagé;
7) grand fouetté en tournant en dedans attitude croisée (itāļu);
8) pirouettes en dehors ar degagé pozā écartée uz 90°;
9) tours chaînés ;
10) tours fouettés uz 45°.
6.3.2. Koncertizpildījums
Koncertizpildījums ietver visu apgūto mācību priekšmetu (raksturdeja, aktieru meistarība, klasiskais duets, laikmetīgais balets) saturu. Koncertizpildījuma programma ir sastādīta, lai pilnīgāk atklātu izglītojamā individualitāti un profesionālo sagatavotību.

 Koncertizpildījumā, parādot fragmentus no klasiskajiem baletiem, mūsdienu horeogrāfu monologiem, duetiem, masu skatiem, izglītojamais rada savu māksliniecisko tēlu, kurā brīvi pārzina un demonstrē kā dejas, tā arī precīzu izpildījuma tehniku, pārliecinošu kustību koordināciju un ķermeņa plastiku. 

 Dejojuma laikā, demonstrējot augsta izpildījuma kultūru un manieres, izglītojamajam stingra akadēmiskā stila ietvaros ir jāprot:

1) izpildīt kompozicionāli un tehniski sarežģīti dejojumi ar tempa un ritmiskā zīmējuma maiņu;

2) ar kustības palīdzību atklāt dejas raksturu un mūzikas emocionālo saturu; 
3) klasiskajā divdejā ievērot savstarpējo partneru attiecības;
4) veidot sadarbības prasmes ar partneriem, izmantojot dažādu stilu tehniku;
5) pārvaldīt aktieru meistarības tehniku;

6) ievērot dejas izpildījuma stila īpatnības;
7) radīt lomai atbilstošu skatuvisko tēlu;
8) veidot kontaktu ar skatītāju;
9) sniegt pārdomātu, individuālu, māksliniecisku un personisku dejojumu.
6.3.3. Koncertizpildījuma programma: 
6.3.3.1. F. Šopēns “Revel in the pulse”, Milānas Komarovas horeogrāfija;
6.3.3.2. F. E.Obērs, pas de deux no baleta izrādes “Marco Spada”, Pjēra Lakota horeogrāfija;
6.3.3.3. A.Š. Adāns, pas de deux no baleta izrādes “Korsārs”, Mariusa Petipa horeogrāfija;
6.3.3.4. A.Š. Adāns, pas de deux no baleta izrādes “Žizele” (2. cēliens), Mariusa Petipa horeogrāfija;
6.3.3.5. L. Minkuss, pas d’action no baleta izrādes “Bajadēra” (entre un adagio), Mariusa Petipa horeogrāfija;
6.3.3.6. Ž. Masnē, Manonas variācija no baleta izrādes “Manona”, K. Makmilana horeogrāfija;
6.3.3.7. C. Punī, “Freskas” no baleta izrādes “Zirdziņš kuprainītis”, A. Sen-Leona horeogrāfija;
6.3.3.8. A. Vivaldi, “Galateja”, D. Tīsas horeogrāfija;
6.3.3.9. A. Glazunovs, variācija no baleta izrādes “Raimonda”, Mariusa Petipa horeogrāfija.
6.3.4. Eksaminējamo apģērba forma:

6.3.4.1. Klasiskā deja


Īsais treniņtērps/hitons, gaišs triko, mīkstie baleta apavi/puantes;

6.3.4.2. Koncertizpildījums

Skatuves kostīmi
6.3.5. Muzikālais pavadījums - koncertmeistars, CD ieraksti.
7. Vērtēšanas kārtība:
7.1. Kvalifikācijas darba praktisko un teorētisko daļu vērtē profesionālā kvalifikācijas eksāmena komisija;

7.2.  Eksāmena darbi un vērtējuma protokols ir pieejams kvalifikācijas eksāmenu komisijai eksāmena praktiskās daļas norises laikā;
7.3. Pēc profesionālās kvalifikācijas eksāmena visu daļu norises komisija pieņem lēmumu par vērtējumu un sniedz priekšlikumu tās izglītības iestādes vadītājam, kura īsteno attiecīgo izglītības programmu, piešķirt eksaminējamām personām attiecīgo profesionālo kvalifikāciju. Lēmumu ieraksta profesionālās kvalifikācijas eksāmena protokolā. Protokolu divos eksemplāros paraksta visi komisijas locekļi. Eksaminējamās personas ar komisijas lēmumu par vērtējumu iepazīstina tā pieņemšanas dienā;
7.4. Kopējais maksimāli iegūstamais punktu skaits 3.profesionālās kvalifikācijas līmenim ir 300 punkti. Teorētiskās daļas maksimālais iespējamais iegūto punktu skaits ir 50, praktiskās daļas - 250 punkti.
7.5. Eksāmena teorētiskajā un praktiskajā daļā iegūtais kopējais punktu skaits nosaka vērtējumu ballēs atbilstoši vērtēšanas skalai 3.profesionālās kvalifikācijas līmenim:
	Iegūto punktu skaits
	1–53
	54–105
	106–157
	158–209
	210–225
	226–240
	241–255
	256–270
	271–285
	286–300

	Vērtējums

ballēs
	1
	2
	3
	4
	5
	6
	7
	8
	9
	10


7.6. Profesionālās kvalifikācijas eksāmena teorētiskās daļas vērtēšanas kritēriji:

	Kritērijs
	Maksimālais punktu skaits

	Pētnieciskā daba loģika
	10 punkti

	Pētnieciskā darba koncepcija
	10 punkti

	Literatūras apskats
	5 punkti

	Rezultātu analīze un secinājumu
	8 punkti

	Pētījuma ētika
	2 punkti

	Pētnieciskā darba teksta noformējums
	8 punkti

	Pētnieciskā darba prezentēšana
	7 punkti

	Maksimālais vērtējums
	50 punkti


7.7. Profesionālās kvalifikācijas eksāmena praktiskās daļas – publiska tipa koncertizpildījums vērtēšanas skala un kritēriji:
	Izpildījuma vērtējuma komponenti
	Vērtējums punktos

	
	klasiskā deja
	koncertizpildījums
	kopā

	Izpildījuma kultūra
	11 - 14
	18 - 22
	29 - 36

	Skatuviskās dotības
	10 - 12
	16 - 20
	26 - 32

	Profesionālās dotības
	14 - 17
	20 - 26
	34 - 43

	Programmas tehnisko elementu izpildījums
	22 - 28
	25 - 36
	47 - 64

	Izpildījuma muzikalitāte
	9 - 12
	16 - 20
	25 - 32

	Plastika un emocionāls izteiksmīgums, individualitāte
	14 - 17
	20 - 26
	34 - 43

	Pozitīvais vērtējums
	80-100
	115-150
	195 - 250

	Maksimālais vērtējums
	100
	150
	250


7.8. Praktiskās daļas sadaļu norises un vērtēšanas skalas nosacījumi:

	Praktiskās daļas sadaļas
	Norises ilgums
	Maksimālais punktu skaits

	Klasiskā deja 
	60 - 75 min.
	100

	Koncertizpildījums
	60 - 90 min.
	150


7.9. Prasmju pārbaudes vērtēšanas komponenti (skat. 6.3.1. un 6.3.2. punktu):

	Klasiskā deja 

	kustību izpildījuma tehnika, stingrs akadēmisks stils, plastika, izteiksmīgums, augsta izpildījuma kultūra, māka atklāt mūzikas emocionālo saturu un raksturu dejā, ansambļa izjūta 

	Koncertizpildījums
	tehniskais izpildījums, muzikālais un skatuviskais izteiksmīgums, fragmenti no klasiskā mantojuma vai mūsdienu repertuāra baletiem, etīdes. 


7.10. Profesionālās kvalifikācijas eksāmena - publisks koncertizpildījums - daļas kopējais punktu skaits nosaka vērtējumu ballēs atbilstoši tabulai:

	Aprakstošais vērtējums
	Vāji
	Viduvēji
	Labi
	Ļoti labi
	Izcili 

	Iegūto punktu skaits
	1-131
	132-200
	201-213
	214-238
	239-250

